инвестиции, субсидии за изграждане на промишлени зони, данъчни облекчения за високотехнологична промишленост и предоставяне на финансиране и гаранции за износ при преференциални условия от Indonesia Eximbank.
 (240)
 Тъй като Комисията не откри доказателства за производители износители, които са се възползвали от тях, всички те ще бъдат разгледани заедно в настоящия раздел.
 3.5.1. Облекчения на данъка върху дохода за определени инвестиции
 (241)
 В жалбата се твърди, че тази схема предоставя механизъм за облекчения на данъка върху дохода за инвестиции в определени сфери на стопанска дейност или в определен регион, за да се стимулират преките чуждестранни и местни инвестиции в Индонезия. По-конкретно, в жалбата се твърди, че по тази схема се отпускат:
 а)
 30 % нетно данъчно облекчение върху общия размер на инвестицията, начислено за период от 6 години, по 5 % годишно;
 б)
 ускорено обезценяване и амортизация;
 в)
 данък върху дохода от дивиденти, изплащани на чуждестранни данъчно задължени лица, в размер на 10 % или по-ниска ставка съгласно действаща спогодба за избягване на двойното данъчно облагане; и
 г)
 компенсиране на загубите за период, по-голям от 5 години, но по-малък от 10 години.
 (242)
 Разследването като цяло потвърди твърденията, изложени в жалбата. Всъщност разследването разкри, че програмата е създадена на 1 януари 2007 г. по силата на Постановление на Министерския съвет No 1/2007 и е подновена и изменена на 6 април 2015 г. с Постановление на Министерския съвет No 18/2015, което по-късно е изменено с Постановление на Министерския съвет No 9/2016. Въпреки че Постановление на Министерския съвет No 18/2015 отменя Постановление на Министерския съвет No 1/2007, дружествата, които получават ползи съгласно Постановление на Министерския съвет No 1/2017, биха могли да продължат да ги получават до изтичането на първоначалния срок на валидност.
 (243)
 В съответствие с тази схема дружествата, които правят инвестиции в определени региони на територията на Република Индонезия и в определен промишлен сектор, могат да се ползват от следните стимули:
 а)
 30 % нетно данъчно облекчение върху общия размер на инвестицията, начислено за период от 6 години, по 5 % годишно;
 б)
 ускорени обезценяване и амортизация;
 в)
 данък върху дохода от дивиденти, изплащани на чуждестранни данъчно задължени лица, в размер на 10 % или по-ниска ставка съгласно действаща спогодба за избягване на двойното данъчно облагане; и
 г)
 компенсиране на загубите за период, по-голям от 5 години, но по-малък от 10 години.
 (244)
 По време на контролното посещение ПИ обясни, че схемата може да се ползва за инвестиции в региони, различни от Ява и Сулавеси, и че съответното допустимо местоположение е мястото, където се осъществява инвестицията, а не мястото, където се намира седалището на дружеството, осъществяващо инвестицията. ПИ потвърди също така, че веригата за създаване на стойност в сектора на СПМ, включително производителите на биодизел, отговаря на условията за тази схема.
 (245)
 Разследването показа, че по различни причини никой от производителите износители не се е възползвал от тази схема. Дружествата или са били губещи и поради това не са можели да приспадат данък върху дохода, или не са отговаряли на условието, свързано с определения регион за инвестиции.
 (246)
 Тъй като нито един